b'\n_START_ARTICLE_\nJ\xc4\x81nis Rubulis\n_START_SECTION_\nDz\xc4\xabvesg\xc4\x81jums\n_START_PARAGRAPH_\nDzimis 1893. gada 6. maij\xc4\x81 R\xc4\x81znas pagast\xc4\x81. Pirm\xc4\x81 pasaules kara laik\xc4\x81 J. Rubulis bija latvie\xc5\xa1u str\xc4\x93lnieku rezerves pulka virsnieks un Pirm\xc4\x81 Latgales latvie\xc5\xa1u kongresa laik\xc4\x81 organiz\xc4\x93ja t\xc4\x81 apsardzi. Ka Latgales Pagaidu zemes padomes p\xc4\x81rst\xc4\x81vi vi\xc5\x86u iev\xc4\x93l\xc4\x93ja Latvie\xc5\xa1u Pagaidu Nacion\xc4\x81l\xc4\x81s padomes vald\xc4\x93._NEWLINE_P\xc4\x93c Latvijas Republikas nodibin\xc4\x81\xc5\xa1anas bija Tautas padomes loceklis, k\xc4\x81 Latgales Zemnieku partijas loceklis iev\xc4\x93l\xc4\x93ts Satversmes sapulc\xc4\x93, kur bija L\xc4\x81\xc4\x8dpl\xc4\x93\xc5\xa1a kara orde\xc5\x86a domes loceklis. Valsts zemes bankas valdes loceklis (1922\xe2\x80\x941939), t\xc4\x81s p\xc4\x81rvaldnieka biedrs (1939\xe2\x80\x941940)._NEWLINE_L\xc4\xabdztekus tam bija laikraksta Jaunas zinias redaktors un izdev\xc4\x93js, laikraksta Dryva izdev\xc4\x93js (1932) un laikraksta Jaunais v\xc5\x8drds izdev\xc4\x93js un redaktors (1927\xe2\x80\x941940)._NEWLINE_Otr\xc4\x81 pasaules kara laika Rubulis dev\xc4\x81s trimd\xc4\x81 uz Zviedriju, kur bija Zviedrijas Latvie\xc5\xa1u kato\xc4\xbcu biedr\xc4\xabbas un Latvie\xc5\xa1u kato\xc4\xbcu un demokr\xc4\x81tisko zemnieku bloka priek\xc5\xa1s\xc4\x93d\xc4\x93t\xc4\x81js._NEWLINE_Miris 1960. gada 21. apr\xc4\xabl\xc4\xab Stokholm\xc4\x81.'